open-index/open-wikipedia-markdown huggingface dataset:
הומולוגיה עמוקה

**הומולוגיה עמוקה** היא מושג בביולוגיה התפתחותית אבולוציונית, לתיאור מקרים שבהם תהליכי גדילה והתמיינות נשלטים על ידי מנגנונים גנטיים שהם הומולוגיים ונשמרו "עמוק" במרחב הגנטי - רצפים גנטיים שנשמרו במשך מאות מיליוני שנים, וקיימים בצורה דומה מאד במגוון רחב של מינים.
[400px|ממוזער|טקסט=גנים הוקסים הומולגיים נשמרו במשך מאות מיליוני שנים בגלל תפקידם החשוב בהתפתחות עוברים|[גני HOX|גנים הוקסים הומולוגיים בבעלי חיים שונים כמו חרקים ובעלי חוליות שולטים בהתפתחות העוברית ומכאן בצורתן של גופים בוגרים. גנים אלה נשמרו ללא שינוי במהלך מאות מיליוני שנים של אבולוציה. גילויים אלו הפתיעו את החוקרים בקיום קשר גנטי קרוב יותר ממה שהיה מקובל לחשוב בעבר]]

הומולוגיה רגילה בביולוגיה נראית כתבנית חוזרת של סדר או ארגון - לדוגמה עצמות גפיים של יונקים או עצמות השלד של חולייתנים שהן בעלות גדלים שונים אבל תמיד מופיעות באותו סדר. הומולוגיה עמוקה יכולה לחול על קבוצות של בעלי חיים שיש להם אנטומיה שונה מאד ומרחק גדול יותר בעץ האבולוציוני : בעלי חוליות (עם שלד פנימי עשוי מעצם וסחוס) ופרוקי רגליים (עם שלדים חיצוניים עשוי מכיטין) בכל זאת יש איברים שמתפחים במהלך שלב העובר באמצעות מתכונים או "אלגוריתמים" דומים.
## דוגמאות
300px|ממוזער|טקסט=שינויים בגן המקודד את החלבון pax6 מביאים לשינויים פנוטיפיים דומים במורפולוגיה ובתפקוד העין במגוון רחב של מינים.|דוגמה לגן הומולוגי עמוק - שינויים בגן המקודד את החלבון pax6 מביאים לשינויים פנוטיפיים דומים במורפולוגיה ובתפקוד העין במגוון רחב של מינים, שהאבות המשותפים שלהם התקיימו לפני מאות מיליוני שנים.
בקרב ממלכת בעלי החיים, גנים הומיוטיים  שולטים בהתמיינות תאים לאורך צירי הגוף העיקריים. גני PAX  (במיוחד PAX6) עוזרים לשלוט בהתפתחות העין ואיברי חישה אחרים. ההומולוגיה העמוקה חלה על פני קבוצות מופרדות באופן נרחב, כמו בעיני יונקים ועיניים מורכבות של חרקים שהן שונות מאד מבחינה מבנית.

באופן דומה, גני HOX עוזרים ליצור דפוס פילוח של בעל חיים. HoxA ו־HoxD, המווסתים את היווצרות האצבע והבוהן בעכברים, שולטות בהתפתחות סנפירי הקרניים בדג הזברה; עד גילויים אלה מבנים אלו נחשבו בעבר ללא הומולוגים.

קיימת הומולוגיה עמוקה אפשרית בקרב בעלי חיים המשתמשים בתקשורת אקוסטית, כגון ציפורי שיר ובני אדם, שעשויות לחלוק גרסאות פונקציונליות של הגן FOXP2.

## בגידולים סרטניים
בביולוגיה המודרנית, עומק ההבנה של ההומולוגיה העמוקה התפתח להתמקדות במנגנונים ובפונקציות המולקולריות והגנטיות ולא רק במורפולוגיה פשוטה. תאי גזע סרטניים (CSCs) הם אוכלוסייה של תאים בתוך גידול סרטני בעלי יכולת להתחדש ולהתמיין לסוגי תאים שונים, בדומה לתאי גזע רגילים. תאוריית תאי הגזע של סרטן מציעה כי קיימת תת-אוכלוסייה של תאים, המכונה תאי גזע סרטניים , בעלי מאפיינים מסוימים שהופכים אותם לייחודיים בין סוגי תאים סרטניים אחרים. תאים אלה הם בעלי תכונות מיוחדות כך הם מתרבים ללא הגבלה, עמידים בפני כימותרפיה, ויש סברה לפיה הם האחראים להישנות סרטן לאחר הטיפול.

קטגוריה:ביולוגיה אבולוציונית
קטגוריה:טקסונומיה
קטגוריה:סרטן
Flying Beagle

**Flying Beagle** (**ביגל מעופף**) הוא האלבום השביעי של הקלידנית היפנית הימיקו קיקוצ'י. הוא נחשב לאחד מאלבומי הג'אז היפניים הפופולרים ביותר משנות ה-80.

## היסטוריה
הימיקו קיקוצ'י נולדה ב-1953 בסנדאי, יפן. ב-1970 החלה לעבוד כקלידנית מקוציעות בהקלטות מוזיקה. בשנות ה-80 וה-90 קיקוצ'י מאוד התפרסמה ביפן. והוציאה 9 תקליטים בין השנים 1980–1993 ועבדה עם מגוון חברות תקליטים כמו RCA וסוני. האלבומים "Don’t Be Stupid" (אל תהיה טיפש) (1980) ו"Flying Beagle" זכו להצלחה רבה ביפן. קיקוצ'י התחתנה ב־1999 וב-2005 קיבלה את פרס התרבות טוטורי ה-30. האלבום זכה לפופולריות מחודשת בשנות ה-20 של המאה ה-21 ברשתות החברתיות.

## רשימת רצועות

## נגנים
* ג'ייק קונספסיון – סקסופון אלטו וחליל
* נאוקי וואטנבה – גיטרה באס
* מסאטסו מאטסומוטו – גיטרה
* הימיקו קיקוצ'י – פסנתר, קלידים וסינתיסייזר
* יושינורי נוהמי – כלי הקשה
* הירופומי קינז'ו – סקסופון טנור
* קנג'י יושידה – חצוצרה
* מאסאקי טאקנו – סקסופון בריטון
* אטסו אוקמוטו ויאסושי איצ'יהארה – תופים

## קישורים חיצוניים

## הערות שוליים

קטגוריה:אלבומי ג'אז
אהבה בתפריט

**אהבה בתפריט** (באנגלית: **No Reservation**) הוא סרט דרמה רומנטית אמריקאית משנת 2007 בבימויו של סקוט היקס, עם קתרין זיטה-ג'ונס, ארון אקהרט ואביגייל ברסלין בתפקידים הראשיים.

זה רימייק לסרט הגרמני המטבח של מרתה על שפית מסורה לעבודתה שחייה השתנו לאחר שהייתה צריכה לגדל את בת אחותה היתומה. העלילה הועברה מהמבורג לרחוב בליקר בניו יורק.

הסרט קיבל ביקורות מעורבות אבל היה שובר קופות.

את הפסקול הלחין פיליפ גלאס ומשולבים בו קטעי אופרה, השיר "Sway"' והשיר "Via con me", אשר מוכר גם כ-"It's wonderful", של פאולו קונטה.

אביגייל ברסלין הייתה מועמדת ל-פרס השחקן הצעיר .

## תקציר העלילה
קייט ארמסטרונג (קתרין זיטה-ג'ונס) היא שפית קפדניות במסעדת הגורמה "בליקר 22" של פולה (פטרישה קלארקסון) ברחוב בליקר בניו יורק. היא מתעמתת עם לקוחות שמעירים לה על המנה שהכינה ופולה מכריחה אותה לגשת לטיפול אצל פסיכותרפיסט (בוב בלבן) שמתעניין יותר במנות שהיא מביאה לפגישות מאשר בבעיות עצמן.

אחותה כריסטין (אריג'ה בריקיס) נוסעת אליה עם בתה זואי (אביגייל ברסלין). מתרחשת תאונה קשה בה נהרגת כריסטין וזואי נפצעת ומאושפזת.

עולמה של קייט מתהפך. כעת היא צריכה להקדיש את עצנמה לטיפול באחייניתה. היא נאלצת להיעדר תכופות מהעבודה ופולה מקבלת לעבודה את ניק פאלמר (ארון פאלמר) בתור סו-שף במסעדה למורת רוחה של קייט שרואה בו מתחרה.

זואי אינה אוהבת את אוכל הגורמה שמבשלת לה קייט. לאחר שהשמרטפית שרלוט (זואי קרביץ) נכשלת במשימתה נאלצת קייט להביא את זואי למסעדה שם היא נפגשת עם ניק, מיד נקשרת אליו וזוללת ברעבתנות את הפסטה שהכין לה תוך כדי שהוא שר קטעים מאופרות שהוא אוהב.

למרות חששותיה של קייט, היא נמשכת לניק והם עורכים ארוחה משותפת עם זואי כמו במשפחה.

כאשר פולה מציעה לניק משרת שף, קייט נעלבת למרות שהוא מודיע לה כי הוא סירב וכי קיבל תפקיד שף במסעדה חדשה בסן פרנסיסקו.

כאשר מנהלת בית הספר מזמינה את קייט ואומרת לה כי זואי נרדמת בכיתה בגלל שהיא מבלה במסעדה וכי אם זה לא יופסק היא תודיע לשלטונות, נאלצת קייט להפסיק לקחת את זואי למסעדה, זואי כועסת ובורחת. קייט מתקשרת אל ניק והם מוצאים אותה ליד קברה של אמה כריסטין.

קייט כועסת על עצמה וכאשר לקוח מטריד אותה בטענה שהסטייק אינו טוב היא מטיחה את הסטייק בשולחן, מושכת את המפה בכוח ומודיעה לפולה על התפטרותה.

לבסוף פותחים קייט וניק ביסטרו, מבשלים ביחד בעוד שזואי ממלצרת.

## צוות השחקנים

## קישורים חיצוניים
* 

*קדימון לאהבה בתפריט, באתר יוטיוב
*תקציר אהבה בתפריט, באתר יוטיוב
*פאולו קונה בפסקול אהבה בתפריט, באתר יוטיוב
*השיר sway בפסקול הסרט, באתר יוטיוב

קטגוריה:סרטי 2007
קטגוריה:סרטים אמריקאיים
קטגוריה:סרטים באנגלית
קטגוריה:סרטים על משפחות
קטגוריה:סרטי דרמה רומנטית
קטגוריה:חידושים לסרטים
קטגוריה:סרטי אוכל
נטע אבוגוב

ד"ר **נטע אבוגוב** (נולדה ב-17 באוגוסט 1978) היא יזמת חברתית, יו"ר קבוצת כדורסל הנשים הפועל לב ירושלים, חברת הנהלת איגוד הכדורסל, וחוקרת יידיש.

## ביוגרפיה
אבוגוב נולדה בחולון, ובגיל 13 עברה עם משפחתה לתל אביב. בנעוריה עסקה בגלישת רוח, ושיחקה כדורסל בקבוצה חובבנית.
### באקדמיה
לאחר שירותה הצבאי למדה תואר ראשון בחינוך בסמינר הקיבוצים במסגרת תוכנית המצטיינים של משרד החינוך, אותו סיימה בהצטיינות יתרה, ואחריו למדה תואר שני (בהצטיינות) ושלישי באוניברסיטת תל אביב. עבודת הדוקטורט שלה עסקה בשפת היידיש בגרסתה החרדית. במהלך הדוקטורט זכתה במלגה והייתה עמיתה בתוכנית עמיתי עזריאלי. בהמשך יצאה לפוסט-דוקטורט באנטוורפן, במהלכו זכתה במלגת מארי קירי של האיחוד האירופי, ופוסט-דוקטורט נוסף בישראל. בהמשך התקבלה למסלול לתקן באוניברסיטת בר-אילן.

לאחר 18 שנה באקדמיה, החליטה לפרוש לטובת עשייה חברתית.

### בספורט
בסוף העשור השני של המאה ה-21 שיחק בנה של אבוגוב בקבוצת הכדורסל הפועל מעיינות/גלבוע. אבוגוב התחברה לקבוצת הנשים של המועדון, ושימשה במשך שנתיים כספונסרית וכיו"ר הקבוצה. כעבור שנתיים בניהולה עלתה הקבוצה לליגת העל, אך המועצה והמועדון העדיפו לוותר על הזכות לעלות ליגה מסיבות תקציביות, ואבוגוב החליטה לעזוב את הקבוצה. אבוגוב ניסתה להתקשר עם קבוצת בני יהודה תל אביב, אך גם ניסיון זה לא צלח, וכעבור חודש עזבה את המועדון.

בשלב זה יצרה עימה קשר רבקה רוס, מי ששיחקה בהפועל מעיינות/גלבוע, ואימנה את בתה של אבוגוב. השתיים החליטו להקים את הפועל לב ירושלים כשאבוגוב משמשת כיו"ר המועדון ואחראית על ניהולו ברמה האסטרטגית והכלכלית, ורוס משמשת כמנהלת המקצועית ואחראית על הצד הספורטיבי.

עד דצמבר 2023 הייתה אבוגוב האישה היחידה בישראל שהיא יו"ר של מועדון כדורסל.

אבוגוב היא חברת הנהלת איגוד הכדורסל, ובמסגרתו היא חברה בוועדות שונות בתחומי מניעת ההטרדה המינית והעצמת הנשים בספורט.

## חיים אישיים
אבוגוב נשואה ואם לארבעה. היא מתגוררת עם משפחתה בכפר האורנים.

## קישורים חיצוניים

## הערות שוליים

קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:עסקני כדורסל ישראלים
קטגוריה:הפועל ירושלים (כדורסל)
קטגוריה:ישראלים שנולדו ב-1978
קטגוריה:ישראליות שנולדו ב-1978
ילדת פרא

**ילדת פרא** הוא סרט אמריקאי מ-2008.

## עלילה
פופי מור היא נערה מפונקת ומרדנית הגרה במאליבו, לאחר שאביה לא מרוצה מהתנהגותה הוא מחליט לשלוח אותה לפנימייה באנגליה, היא מתקבלת בחום על ידי מנהלת הפנימייה גברת קינגסלי אך מתקבלת בחוסר אהדה על ידי הרייט בנטלי, מלכת הכיתה ומנהיגת הבנות. 

פופי לא מרוצה מכך שחדרי השינה הם משותפים לכמה בנות יחד. פופי מתחברת עם מספר בנות, הן הולכות לעיר והן לוקחות את פופי למספרה ומשחזרות את צבע שיערה הברונטי הטבעי. במהלך ריקוד בבית הספר פרדי, החבר של הרייט ובנה של גברת קינגסלי, דוחה את הרייט על מנת לרקוד עם פופי, ומציע לה לצאת עימו. פופי גם מגלה את כשרונה בלקרוס והנבחרת ביחד עמה עולה לגמר, מאוחר יותר היא מגלה שהכישרון הזה הוא גנטי, מכיוון שאימה המנוחה, שהייתה בוגרת הפנימייה, שיחקה אף היא במשחק הזה. פופי ופרדי נוסעים מאוחר יותר לנסיעה כפרית. הרייט רושמת מיילים בשמה של פופי על מנת לסכסך בינה לבין הבנות האחרות. ומאוחר יותר מפלילה אותה בשריפה ושמה מצית שיוכיח שהיא האחראית, מכיוון שהיא זכרה שרצתה לשוב לביתה. מאוחר יותר, בעת המשפט לסילוקה, פופי מגלה שזה לא המצית שלה (מכיוון שיש לה מצית אחרת) והיא מגלה שהרייט עשתה את זה, מכיוון שהיא גנבה לה את החבר, והרייט מסולקת. 

אביה של פופי שבה לבקרה מאוחר יותר, מספר לה למה הוא רצה להביא אותה לפנימייה הזו, גם בגלל אימה וגם בשביל האחריות שרצה שתלמד.

## קישורים חיצוניים

קטגוריה:סרטי נעורים אמריקאיים
קטגוריה:סרטי 2008
הקלר וקוך MG5

מקלע **HK MG5** (שם מלא: **Heckler & Koch MG5**, בשלב הפיתוח כונה גם **HK121**) הוא מקלע בינוני (מק"ב) רב-תכליתי המשתמש בקליעים בקוטר 7.62x51 מ"מ נאט"ו. הוא מיוצר על ידי יצרנית הנשק הגרמנית הקלר וקוך, ונכנס לשירות צבאי בגרמניה החל משנת 2015.

מקלע ה-MG5 דומה למקלע קל MG4 שמשתמש בקליעים בקוטר 5.56x45 מ"מ נאט"ו.

## היסטוריה
העבודה על המקלע MG5 החלה תחת השם HK121, זמן קצר לאחר פיתוח המקלע MG4, אותה הציגה הקלר וקוך לראשונה בתערוכת MILIPOL 2001 בפריז תחת השם HK MG43. אב טיפוס של ה-HK121 הוצג לקהל רחב יותר על ידי הקלר וקוך ביום החיל הרגלים ב-14 ביולי 2010 בהמלבורג.

המקלע MG5 תוכנן להיות נשק מודולרי, ונועד להחליף את המקלע MG3 שהיה בשירות גרמניה מאז 1968, והחל להחליפו בשנת 2015. על פי הבונדסוור, ה-MG5 מדויק יותר מה-MG3, ולכן טווח הירי היעיל גדול יותר. המקלע MG5 יורה בקצב איטי יותר מקודמו מקלע MG3.

## דגמים

## משתמשים
ממוזער|מפת המדינות המשתמשות במקלע MG5ממוזער|חייל גרמני משתמש במקלע MG5
[ממוזער|מקלע בלתי מאויש [מערכת נשק בלתי מאוישת FLW|FLW 100 על בסיס MG5 A1 על נגמ"ש גרמני ATF Dingo.]]

* : בשימוש צבא אלבניה
* : בשימוש חיל המארינס הצ'יליאני.
* : עד סוף 2019 סופקו 7,000 יחידות של MG5. המשטרה הפדרלית של גרמניה ייעדה את ה-MG5 A1 לשימוש ב-42 כלי נשק בלתי מאוישים מדגם FLW 100 שהוזמנו עבור רכביה. ביוני 2021 דווח בתקשורת הגרמנית שלבונדסוור היו 7,472 יחידות MG5 זמינות, והוזמנו למעלה מ-11,000 יחידות נוספות במסגרת עסקת רכש בסך 175 מיליון אירו. בסוף 2024, שני שלישים מנשקים נוספים אלו אמורים להימסר, והיתרה עד 2025, כאשר גרמניה שואפת לרכוש קרוב ל-19,000 יחידות MG5 עם אפשרות ל-4,000 יחידות נוספות בעתיד.
* : בשימוש יחידת הקומנדו הימי Kopaska (אנ') ויחידת הקומנדו הימי Taifib (אנ').
* : בשימוש משמר החופים של מלזיה.
* : בשימוש חיל האוויר הפורטוגלי.
* : בשימוש פיקוד המבצעים המיוחדים של ספרד.
* : בשימוש צבא אוקראינה (350 יחידות נכון ליולי 2024).

## ראו גם
* MG4
* MG3
* נגב
* נגב NG7
* מאג
* מקלע M249

## קישורים חיצוניים

## הערות שוליים

קטגוריה:מקלעים רב-תכליתיים
קטגוריה:כלי נשק של חברת הקלר וקוך
קטגוריה:מקלעים גרמניים
מחכים לשמש

"**מחכים לשמש**" הוא המיני-אלבום הראשון של ההרכב של גיל ויין. הוא יצא לאור ב-9 בספטמבר 2024 תחת הוצאה עצמית של גיל ויין וטל קסטיאל ובהפצת חברת ההפצה די-מיוזיק.

## רקע והרכב
גיל ויין, זמר, יוצר ומפיק מוזיקלי הקים הרכב מוזיקלי אליו גייס שלושה זמרים: מתן עגמי, עומרי פילס ועופרי כלפון. להיטים מוכרים שכתב, הלחין והפיק ויין כוללים את השירים: "אל תשאלי", "צבעים", "מסיבה בחיפה" ו"עד המדבר" עם אמנים כמו נתן גושן, בניה ברבי וטליסמאן. האלבום נקרא "מחכים לשמש" וכולל חמישה שירים, שנכתב בתקופת מלחמת חרבות ברזל ומבטא כמיהה לטוב וליציאה מתקופה קשה.

השיר "אהובי", שיר על אהוב שלא חזר שנכתב בהקשר למלחמת "חרבות ברזל" ומוקדש למשפחות החטופים ולמי שאיבד קרובים במלחמה, יצא בחודש אוקטובר כסינגל שיווקי לתחנות הרדיו.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2024
קטגוריה:אלבומים בעברית
קטגוריה:אלבומים שהופקו על ידי גיל ויין
קטגוריה:אלבומי חברת די-מיוזיק
ג'ינה לי נולין

**ג'ינה לי נולין** (באנגלית: **Gena Lee Nolin;** נולדה ב-29 בנובמבר 1971) היא שחקנית ודוגמנית אמריקאית. ידועה במיוחד בזכות גילום הדמות נילי קאפשו בסדרה "משמר המפרץ" אשר הייתה אחת מתוכניות הטלוויזיה הנצפות ביותר בעולם בשנות ה-90.

## ביוגרפיה
נולין נולדה וגדלה בעיר דולות' שבמינסוטה. במהלך השנה האחרונה שלה בתיכון היא עברה יחד עם משפחתה ללאס וגאס שבנבדה. בלאס וגאס היא החלה לעסוק בתחילה בדוגמנות. בתחילה נולין הצליחה לזכות בתחרויות יופי שונות, כולל תחרות "Look of the Year" של פורד מודלס וסוכנות הדוגמנות עלית, ותחרות "Miss Barbizon USA". נולין זכתה בחשיפה ניכרת בזכות הזכיות הללו ובעקבות כך הופיעה בהמשך בפרסומות להום דיפו, סטארבורסט, יונדאי, לוי שטראוס וסווטש.

בשנת 1994 הפכה לאחת מהדוגמניות בשעשועון הטלוויזיה האמריקני הפופולרי "The Price Is Right". בהמשך של אותה השנה גילמה את דמותה של הדוגמנית סנדי באופרת הסבון "צעירים חסרי מנוח".

בשנת 1995 הצטרפה לצוות השחקנים הראשי בסדרה המצליחה "משמר המפרץ", בה היא גילמה את הדמות של המצילה המרדנית נילי קאפשו. הסדרה הייתה באותה העת אחת מסדרות הטלוויזיה הנפצות ביותר בעולם והיא תרמה רבות לפרסום הרב לו נולין זכתה בשנות ה-90. נולין עזבה את משמר המפרץ לבסוף בשנת 1998.

בין השנים 2000 ל-2002 נולין כיכבה בתפקיד הראשי בסדרת הפנטזיה-פעולה "Sheena" אשר הייתה מבוססת על דמות קומיקס בעלת אותו השם.

לאורך השנים הייתה לנולין קריירת דוגמנות מצליחה והיא הופיעה לעיתים רבות במגזינים לגברים שונים בהם מקסים, פלייבוי ו-FHM. בשנת 2001 היא הצטלמה בעירום למהדורת חג המולד של מגזין פלייבוי. כמו כן, בשנת 2001 נכללה ברשימת הנשים הסקסיות ביותר בעולם של מגזין FHM.

באוקטובר 2013 נולין הוציאה לשווקים את הספר "Beautiful Inside and Out, Conquering Thyroid Disease with a Healthy, Happy, "Thyroid Sexy" Life" אשר עסק בין היתר בהתמודדותה האישית עם מחלת בלוטת התריס.

## חיים אישיים
נולין נישאה לגרג פאלמן ב-27 בנובמבר 1993. לבני הזוג נולד בן אחד לפני שהם התגרשו בשנת 2001. בשנת 2004 נולין התחתנה עם שחקן ההוקי לשעבר קאל הולס. לבני הזוג נולדו בהמשך שני ילדים.

## פילמוגרפיה
### סרטים

### סדרות ותוכניות טלוויזיה

## קישורים חיצוניים

* 

## הערות שוליים

קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1971
משפחת אמינוף

ממוזער|הסמל של משפחת האצולה אמינוף.
 היא משפחה אצילה פינית ושוודית. המשפחה הצמיחה מדינאים, קצינים, מדענים, אמנים, בעלי אחוזות, סוחרים ומנהיגי תעשייה. משפחת אמינוף
זכתה לתוארי רוזן וברון. המשפחה משפיעה על המסחר והתעשייה.

## היסטוריה
האמינבים הם במקור משפחה אצילה רוסית. שורשיהם מגיעים לאימפריה הרומית הקדושה ולרוסיה במאה ה-12.

## ממלכת שוודיה
רוסיה שקעה בכאוס בין המאות ה-16 וה-17. האציל פיודור אמינב עבר לשירות שוודיה ב-1612. הוא מונה לחבר באצולה השוודית ב-1618. המשפחה הוצגה בבית האצולה השוודי ב-1650 במספר 456.

## הדוכסות הגדולה של פינלנד
האימפריה הרוסית כבשה את פינלנד משוודיה בין 1808 ל-1809. מלך שוודיה גוסטב הרביעי אדולף העלה את הגנרל יוהאן פרדריק אמינוף לדרגת ברון ב-1808.
יוהאן פרדריק אמינוף נשאר בפינלנד. הקיסר הרוסי אלכסנדר הראשון הפך את פינלנד לדוכסות גדולה אוטונומית בתוך האימפריה הרוסית ב-1809. אלכסנדר הראשון אישר את תואר הברון לאמינוף ב-1812 והעניק לו את תואר הרוזן ב-1819.
משפחת האצולה אמינוף התקבלה כחברה בבית האצולה הפיני ב-1818. הענף הברוני של המשפחה הצטרף לבית האצולה באותה שנה, בעוד שהענף הרוזני הצטרף ב-1821.

## הרפובליקה של פינלנד
פינלנד זכתה לעצמאות ב-1917. היא הפכה לרפובליקה ב-1919. בתקופת הרפובליקה של פינלנד, המשפחה התמקדה במסחר ובתעשייה. נציגי המשפחה בלטו כבעלים, משקיעים, חברי דירקטוריונים ומנהלים בכירים. כמה מחברי המשפחה זכו בתואר דוקטור למדעי הכלכלה.

## קישורים חיצוניים

## הערות שוליים

אמינוף
יונתן דני

**יונתן דני** הוא שחקן עבר ישראלי.

## קריירה
בשנת 1987 כתב ושיחק בתפקיד ראשי בסרט "יוננם", בו גילם את דמותו של יוננם. הסרט זכה בפרס בפסטיבל הקולנוע ירושלים בשנת 1988.

בשנת 2001 שיחק בסרט "כיכר החלומות" גילם את יונתן. באותה השנה גם השתתף בסרט "Made in Israel".

בשנת 2003 שיחק בסרט "מסעות ג'יימס בארץ הקודש".

בשנת 2012 השתתף בסרט "בלדה לאביב הבוכה" גילם את יעקב הכריש.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו במאה ה-20
צ'ארלס ויילנד ברוקס

**צ'ארלס ויילנד ברוקס** (באנגלית: **Charles Wayland Brooks**; 8 במרץ 1897 – 14 בינואר 1957) היה סנאטור אמריקאי רפובליקני מאילינוי מ-1940 עד 1949.

## ביוגרפיה
### ראשית חייו
ברוקס נולד ב-8 במרץ 1897 בווסט ביורו, אילינוי, שירת בנחתים במהלך מלחמת העולם הראשונה כלוטננט ראשון מ-1917 עד 1919. במהלך הלחימה הוא נפצע מספר פעמים.

### קריירה פוליטית
ברוקס התמודד על משרת מושל אילינוי ב-1936 אך הובס על ידי הדמוקרט המכהן הנרי הורנר. הוא נבחר בהפרש מצומצם מאוד בשנת 1940 כדי למלא את מקום הסנאט שהתפנה בשל מותו של ג'. המילטון לואיס. ברוקס נבחר מחדש ב-1942, אך הובס ב-1948 על ידי פול דאגלס הדמוקרט.

#### ביקור במחנה הריכוז בוכנוואלד
ב-11 באפריל 1945 שחררו כוחות ארצות הברית את מחנה הריכוז בוכנוואלד שהוקם ב-1937 וגרם למותם של לפחות 56,545 בני אדם. הגנרל אייזנהאואר השאיר גופות נרקבות לא קבורות כך שקבוצה מבקרים של מחוקקים אמריקאים תוכל להבין באמת את הזוועה של הזוועות. קבוצה זו ביקרה בבוכנוואלד כדי לבדוק את המחנה וללמוד ממקור ראשון על גודל הפתרון הסופי הנאצי והיחס לאסירים אחרים.

המחוקקים שביקרו כללו את אלבן וו. בארקלי, אד איזק, ג'ון מ. ווריס, דיואי שורט, ק. ויילנד ברוקס, וקנת ס. וירי יחד עם הגנרל עומר נ. בראדלי והעיתונאים ג'וזף פוליצר, נורמן צ'נדלר, ויליאם אי. ניקולס וג'וליוס אוקס אדלר. 

### מותו
ברוקס חזר לשיקגו ומת בגיל 59 בבית החולים פסוונט ב-14 בינואר 1957, לאחר התקף לב קשה.

## משפחתו
ברוקס התחתן עם גרטרוד אקרלי באוגוסט 1920 ונולד להם בן, ראסל (נ' 1924). היא התגרשה ממנו באפריל 1943 ברינו, נבדה, תוך ציון אכזריות. הוא התחתן עם מרי אליזבת תומאס פיבי, אלמנה ובתו של עמיתו לסנאט האמריקאי ג'ון תומאס מאיידהו. הם התחתנו במאי 1946, ונשארו נשואים עד מותו. מרי ברוקס הפכה מאוחר יותר לחברה בסנאט של איידהו ובמשך שמונה שנים הייתה מנהלת מטבעת ארצות הברית בתקופת ממשלי ניקסון ופורד. בנה, ג'ון פיבי (נולד ב-1933), הוא פוליטיקאי דמוקרטי לשעבר באיידהו, שהיה בעבר רפובליקני.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1897
קטגוריה:אמריקאים שנפטרו ב-1957
מיורקה ב'

**ריאל קלוב דפורטיבו מיורקה ב**' (בספרדית: **Real Club Deportivo Mallorca B**) היא קבוצת כדורגל ספרדית הממוקמת בפלמה דה מיורקה שבאיים הבלאריים, ומשמשת כקבוצת המילואים של מיורקה. הקבוצה נוסדה בשנת 1967. נכון לעונת 2025/2026 היא משחקת בליגה הספרדית החמישית, בבית 11, ומשחקת את משחקי הבית שלה באצטדיון סון ביבילוני, עם קיבולת של 1,500 מקומות ישיבה.

## היסטוריה
המועדון נוסד בשנת 1967 תחת השם **יוניון דפורטיבה קולרנסה** (Unión Deportiva Collerense). רק בעונת 1981/1982 הפך המועדון לקבוצת המילואים של מיורקה. 

הקבוצה המשיכה להשתמש בשמה המקורי עוד שנתיים נוספות, עד שבעונת 1983/1984 שונה שמה ל**מיורקה אתלטיקו** (Mallorca Atlético). לבסוף, לאחר עונת 1992/1993, שונה השם שוב, הפעם לשמה הנוכחי.

כיום, קיים מועדון בשם **קולרנסה** שהוקם בשנת 1983, כאשר מועדון מיורקה ב' הפסיק להשתמש בשם זה.

בעונת 1998/1999, הקבוצה הצליחה להעפיל לליגת המשנה בספרד, אך ירדה בחזרה לאחר שסיימה במקום ה-19 בטבלה.

בשנת 2022, הקבוצה עלתה לליגה הספרדית הרביעית, אך שנה לאחר מכן, לאחר שסיימה במקומות הנמוכים בטבלה, ירדה חזרה לליגה הספרדית החמישית.

## קישורים חיצוניים

* 

## הערות שוליים

קטגוריה:קבוצות כדורגל ספרדיות
קטגוריה:מיורקה (כדורגל)
קטגוריה:פלמה דה מיורקה: ספורט
קטגוריה:קבוצות מילואים
קטגוריה:קבוצות כדורגל שהוקמו ב-1967
אלפרד פולגר

**אלפרד פולגר** (בגרמנית: **Alfred Polgar**; 1873, וינה – 1955, ציריך) היה סופר, מבקר תיאטרון ומתרגם אוסטרי.

## ביוגרפיה
פולגר נולד ב-1874 בווינה, למשפחה של מוזיקאים יהודים.

הוריו שלחו אותו ללמוד מנהל עסקים, אך כשסיים ללמוד בגיל 22 התקבל לעבודה בעיתון הוינאי הידוע (בזמנו) Wiener Allgemeine Zeitung, ככתב פרלמנטרי, וגם בעיתונים אחרים. הוא כתב מערכונים לתיאטרון קברט, והיצירה הידוע שלו נקראת "גתה" על שם המשורר והסופר הגרמני המפורסם ביותר. זוהי פרודיה על גתה שניגש לבחינה על חיי גתה ונכשל בבחינה. אלפרד פולגר גם תרגם וערך מחזות.
במלחמת העולם הראשונה עבד בארכיון משרד המלחמה הגרמני. אחרי כן עבר לגור בברלין וכתב מאמרים לעיתונים וכתבי עת, אבל בשנת 1933, עם עליית הנאצים לשלטון פוטר מעבודותיו ובגלל חשש לחייו ברח עם אשתו לפראג. כאשר אוסטריה סופחה לגרמניה, האנשלוס, עבר לפריז. ולאחר הפלישה הגרמנית לצרפת ברח לספרד, פורטוגל ומשם הצליח לעלות על אוניה שהפליגה לארצות הברית. מעבריו ממדינה למדינה אופיינית ליהודי שהתעלם מיהדותו ונאלץ לברוח מידי הנאצים.
בארצות הברית התקבל לעבודה בהוליווד כתסריטאי, קיבל אזרחות אמריקאית, קיבל את פרס עיריית וינה לעיתונאות בשנת 1951.

## יצירתו
אלפרד פולגר כתב לא מעט ספרים שלא תורגמו לעברית.

### ספריו ומאמריו
An den Rand geschrieben (1922), "כן ולא" (1926) והצגותיו, נכתבו בבהירות הסגנון והמסר, והוא נחשב אשף "הצורה הקטנה". חיבר גם נובלות, קומדיות ומופעי קברט. בין יצירותיו: "גתה" (1910), "חיי חיילים בעת שלום" (שיצר יחד עם פרידל), "אתמול והיום" (1922), ו"מדריך למבקר" (1937). ספריו נאסרו לפרסום על ידי הנאצים. אחרי מלחמת העולם השנייה פרסם את "זמנים אחרים" (1948), "נקודת מבט" (1953), ו"מרוצת הזמן" (1954). כל הספרים שלו אוחדו לשישה כרכים, ובקטלוג הספרייה הלאומית הגרמנית.
סיפור חייו ויצירותיו מופיעים במספר מקומות וגם בוויקיפדיה, בשפה הגרמנית וגם עד לשנת 2018

## קישורים חיצוניים

* 
* 
* 

קטגוריה:סופרים אוסטרים
ג'יימס סלאטרי

**ג'יימס מייקל סלאטרי** (באנגלית: **James Michael Slattery**; 29 ביולי 1878 – 28 באוגוסט 1948) היה חבר הסנאט של ארצות הברית מטעם אילינוי.

## ביוגרפיה
סלאטרי נולד ב-29 ביולי 1878 בשיקגו שבאילינוי, ולמד בבתי ספר כנסייתיים ובקולג' סנט איגנטיוס (הידוע כיום כאוניברסיטת לויולה בשיקגו). הוא הועסק כמזכיר במחלקות הבנייה של העיר שיקגו ב-1905, והשלים את לימודיו במכללת אילינוי למשפטים בשיקגו ב-1908. באותה שנה התקבל ללשכת עורכי הדין והחל לעסוק בעריכת דין בשיקגו. בין השנים 1909 ל-1912 היה חבר בסגל ההוראה של הקולג' למשפטים של אילינוי.

בשנים 1910 עד 1912 כיהן כמנהל השירות הציבורי של מחוז קוק שבאילינוי, ובין 1912 ל-1914 שימש כמזכיר קולג' ובסטר למשפטים בשיקגו. בשנים 1933 ו-1934 היה יועץ משפטי של ועדת לינקולן פארק, ובשנים 1934 עד 1936 היה יועץ משפטי של רשות הפארקים של שיקגו.

הוא היה יושב ראש ועדת המסחר של אילינוי מ-1936 עד 1939. ב-1939 מיהר הנרי הורנר לחזור לאילינוי מפלורידה, כדי למנוע מיריבו הפוליטי ומהמושל בפועל ג'ון הנרי סטליי למנות את מחליפו של ג'יימס המילטון לואיס המנוח. סלאטרי כיהן כסנאטור מ-14 באפריל 1939 עד 21 בנובמבר 1940, כאשר מחליפו שנבחר כדין נכנס לתפקיד. סלאטרי לא הצליח להיבחר בבחירות המיוחדות למילוי התפקיד, וחזר לעסוק בעריכת דין בשיקגו. הוא מת ב-28 באוגוסט 1948 בבית הקיץ שלו בלייק ז'נבה שבוויסקונסין, ונקבר בבית הקברות של קלווארי, אוונסטון שבאילינוי.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת לויולה שיקגו
קטגוריה:חוקרי משפט אמריקאים
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1878
קטגוריה:אמריקאים שנפטרו ב-1948
טיסה 1121 של אייר מואוראה

**טיסה 1121 של אייר מואוראה** הייתה טיסה מסחרית וסדירה של חברת אייר מואוראה . ב-9 באוגוסט 2007 מטוס הדה הבילנד DHC-6 טווין אוטר שהפעיל את הטיסה התרסק לתוך האוקיינוס השקט זמן קצר לאחר ההמראה מנמל התעופה מואוראה  שבאי מואוראה  שבפולינזיה הצרפתית.
## רקע
### הטיסה
הטיסה ממוריאה לטהיטי הייתה אחת הטיסות הקצרות ביותר בעולם, כשבע דקות טיסה בלבד. סנטורן טס בנתיב פעמים רבות, לפעמים אפילו 40 פעמים ביום.

### המטוס
המטוס שהיה מעורב בתאונה היה מטוס דה הבילנד DHC-6 טווין אוטר. הוא יוצר בשנת 1979 ובזמן התאונה היה בן 28. הוא נמכר לחברת אייר מואוראה ביולי 2006. למרות שה-BEA לא חייב מפעילים לשאת קופסאות שחורות במטוסי דה הבילנד DHC-6 טווין אוטר, אייר מואוראה בחרה להתקין קופסאות שחורות במטוס.

### הצוות
צוות הטיסה כלל אדם אחד בלבד, הטייס הצרפתי מישל סנטורן. הוא היה בן 52 בזמן התאונה ובעל כ-3,500 שעות טיסה.
## ההתרסקות

בשעה 12:00:06 זמן מקומי, הבקרה האווירית אישרה לטיסה להמריא. כשש שניות לאחר מכן הטיסה החלה להמריא.

על פי הנוהל הרגיל, סנטורן משך את משטחי ההיגוי כלפי מעלה לאחר טיפוס לגובה בטוח, וזמן קצר לאחר מכן, כשהמטוס התקרב לגובה השיוט שלו, הוא הפחית את כוח המנועים. פעולה זו גרמה למטוס לאבד מעט עילוי וכתוצאה מכך האף נטה מעט כלפי מטה.

סנטורן ניסה ליישר את המטוס על ידי הרמת החרטום, אך פעולה זו גרמה לכבל הגובה השחוק בהגה הגובה להיקרע. בשעה 12:01:09 הכבל נקרע וכתוצאה מכך המטוס נכנס לצלילה תלולה של כ-6,500 מטר בדקה. מקליט הקול בתא הטייס הקליט את סנטורן צועק בהפתעה ואת התראת הקרבה לקרקע  מופעלת. עדי ראייה דיווחו כי ראו את המטוס צולל בחדות כ-30 שניות לאחר ההמראה.

בשעה 21:01:20 זמן מקומי, המטוס התרסק לתוך האוקיינוס השקט, כקילומטר משדה התעופה מוריאה.

## מאמצי החילוץ
למרות שחלקים מהמטוס צפו על פני האוקיינוס, רוב גוף המטוס שקע לקרקעית, כ-600 עד 700 מטרים מתחת לפני הים. לאחר חיפושים רבים לא נמצאו ניצולים מההתרסקות.

גוף המטוס התפרק לשמונה חלקים עיקריים. 21 ימים לאחר ההתרסקות, חולץ זנב המטוס מהאוקיינוס יחד עם הקופסאות השחורות והן פוענכו בהצלחה. נכון לאוקטובר 2024, חלקים מסוימים מגוף המטוס טרם חולצו מקרקעית האוקיינוס.

למרות חיפושים רבים, גופותיהם של חמישה נוסעים מעולם לא נמצאו.

## החקירה
מכיוון שמוריאה היא חלק מפולינזיה הצרפתית, ה-BEA פתח בחקירת ההתרסקות. 21 ימים לאחר ההתרסקות חולצו הקופסאות השחורות מקרקעית האוקיינוס.

הדו"ח הסופי קבע כי ההתרסקות נגרמה מקריעת כבל הגובה בהגה הגובה, כתוצאה מתחזוקה לקויה. הדו"ח קבע כי הכבל נקרע משתי סיבות עיקריות:
* במטוס הדה הבילנד DHC-6 טווין אוטר הצפציפי שהפעיל את הטיסה, הכבל היה עשוי מפלדת אל-חלד, בניגוד למטוסים האחרים של החברה מאותו דגם, בהם הכבל היה עשוי מפלדת פחמן. למרות שפלדת אל-חלד עמידה יותר בפני שיתוך, פלדת אל-חלד רגישה יותר לשחיקה.
** למרות רגישות המתכת לשחיקה, לא בוצעו שינויים בנוהלי התחזוקה של המטוס, וגם לא נלקחו בחשבון ההמראות והנחיתות התכופות מהרגיל של המטוס שהפעיל את הטיסה.
* גורם אפשרי נוסף שציין ה-BEA הוא הדף סילון  ממטוסים גדולים, מה שגרם לשחיקה נוספת של הכבל. על פי התאוריה, הדף הסילון שחק את הכבל בנמל התעופה הבין-לאומי פאעא , בו לא היו מחסומים נגד הדף סילון .

## בתרבות הפופולרית
פרק 9 בעונה ה-13 של הסדרה תעופה בחקירה סקר את ההתרסקות. הפרק נקרא "אימה בגן עדן".

## קישורים חיצוניים

## הערות שוליים

קטגוריה:אוקיאניה: תקריות ואסונות תעופה
קטגוריה:תקריות ואסונות תעופה סמוך להמראה
קטגוריה:תקריות ואסונות תעופה ב-2007
קטגוריה:תקריות ואסונות תעופה של כלי טיס צרפתיים
קטגוריה:2007 באוקיאניה
שאיפה לחיים

**שאיפה לחיים** הוא סרט קומדיה ישראלי משנת 2020 בכתיבה ובימוי של מתן גוגנהיים ואסף אבירי, עם שלמה בר אבא, דב גליקמן וגדי יגיל בתפקידים הראשיים.

העלילה היא על קשיש שמוכנס לבית אבות בניגוד לרצונו ומנסה לאסוף כסף כדי לחזור לביתו הישן באמצעות סחר בקנאביס רפואי עד שארגון פשע נכנס לתמונה.

הסרט צולם ברובו בדיור מוגן מגדלי הים התיכון בנורדיה.

הסרט היה מועמד ל-12 פרסי אופיר: סרט; בימוי - מתן גוגנהיים ואסף אבירי; שחקן ראשי - שלמה בר אבא; שחקנית ראשית - ג'וי ריגר; שחקן משנה - דב גליקמן, גדי יגיל; עריכה - דורי טפר; עיצוב אמנותי - שונית אהרוני; איפור - אורלי רונן; מוזיקה - רן בגנו).

## תקציר העלילה
דב אהרון (שלמה בר אבא) הוא פנסיונר אלמן בן 79 שנאלץ למכור את ביתו לאחר מות אשתו ולעבור לדיור מוגן. הוא מאשים בכך את בתו הגר ומנתק את הקשר אתה. יש לו קשר רק עם נכדו גידי (אבי קורניק). דב הוא מדוכא וממורמר בעיקר על שירות הדואר שעבד בו שנים רבות לאחר שנשללה ממנו הפנסיה עקב הפרטה.

אתו נמצאים בדיור המוגן גם הזוג אבנר (גדי יגיל) ואשתו ורדה (נירה רבינוביץ'). הם מנסים לעודד אותו ולוקחים אותו לספארי ברמת גן, מעשנים ג'וינט ונהנים אך דב מסרב לעשן ונותר בדיכאון.

אבנר מכיר לדב את יהודה (דב גליקמן), דייר משותק בדיור המוגן. יהודה מציע לדב לסחור בקנאביס רפואי על ידי מסחר בקנאביס שמקבלים דיירי הדיור המוגן באופן חוקי מרופאת המקום ד"ר רותי מולכו (אודליה מורה מטלון) שהופכת באופן בלתי מודע ל"ספקית" קנאביס. עם הזמן מתחיל להתפתח רומן בין דב והרופאה. הקשר ביניהם יודע עליות ומורדות עד שדב מחליט להפסיקו.

את הקנאביס שהתקבל יש צורך להפיץ ולמכור. כאן יש צורך ב"קונקשן" אותו מוצא דב בעורכת הדין דנה לוין (ג'וי ריגר) שהיא גם בת זוגו של נכדו גידי. דנה מוסרת את הקנאביס לאליענה (אנסטסיה פיין) שהיא אחראית על ההפצה והתשלומים. כסף רב מתחיל להצטבר אצל דב, יהודה ואבנר.

קצין המשטרה אריאל זינגר (אלון נוימן) שם לב לעלייה בצריכת הקנאביס במקום ומתחיל "לרחרח". העבריין כרמלי (אבי קושניר) ובנו (יותם קושניר) משתלטים על הרשת באיומים.

זינגר לוכד את דב וכופה עליו הודאה בכתב אך דב מחליט לא לחתום אלא להסגיר את משפחת הפשע כרמלי והוא משוחרר.

לבסוף הוא מחליט להישאר בדיור המוגן ומחדש את הקשר עם ד"ר מולכו.

תמונת הסיום היא שיט בחוף תל אביב על יאכטה קטנה עליה שמחים וצוהלים דב, ד"ר מולכו, אבנר וורדה.

## צוות השחקנים

## קישורים חיצוניים

* 

קטגוריה:סרטי 2020
קטגוריה:סרטים בעברית
קטגוריה:סרטי קומדיה ישראליים
קטגוריה:סרטים ישראליים משנת 2020
קטגוריה:סרטי פשע ישראליים
קטגוריה:סרטי יונייטד קינג
לוצ'ה (קמע)

**לוצ'ה** (באיטלקית: **Luce**, אור) הוא הקמע הרשמי של שנת היובל בכנסייה הקתולית (2025). הקמע עוצב על ידי המייסדת של מותג הלייפסטייל האיטלקי בהשראה יפנית, טויקידוקי, סימון לגנו. הדימוי מייצג צליין קתולי. ללוצ'ה יש כלב מחמד בשם סנטינו וחברים בשם פה, שין וסקיי. העיצובים מזכירים בסגנונם דמויות אנימה.

## תיאור
לוצ'ה היא דמות בעלת שיער כחול הלובשת מעיל גשם צהוב, שצבעו הוא רפרנס לדגל קריית הוותיקן וכן מסמל גם את ה"מסע בסערות החיים". לוצ'ה נושאת בידה מטה צליינים, המייצג את העלייה לרגל אל הנצח, ונועלת מגפיים מוכתמים בבוץ כדי לייצג מסע ארוך וקשה. בתוך עיניה יש הדגשות בצורת צדפה, סמל מסורתי של עלייה לרגל קתולית; עיניה הבורקות תוארו כמסמלות את תקוות הלב. היא עונדת מחרוזת תפילה קתולית. סימון לגנו המעצבת צוטטה שהיא מקווה ש"לוצ'ה תוכל לייצג את התחושות המהדהדות בלבם של הדורות הצעירים".

## היסטוריה
לוצ'ה הוצגה לראשונה על ידי הארכיבישוף רינו פיסיצ'לה ב-28 באוקטובר 2024. הוא אמר שהקמע נוצר בהשראת הרצון של הכנסייה הקתולית "לחיות גם בתוך תרבות הפופ האהובה כל כך על הנוער שלנו". הקמע מייצג את קריית הוותיקן בכנס קומיקס 2024. זו הפעם הראשונה שהוותיקן משתתף באופן רשמי בכנס קומיקס. לוצ'ה תייצג את הוותיקן גם ב־Expo 2025 ביפן.

## תגובות
לאחר חשיפת הקמע נוצרו הרבה ממים באינטרנט. משתמשים באתרי אינטרנט כמו טוויטר למשל, התבדחו על כך שהכנסייה הקתולית מאמצת סגנון חזותי המזכיר את האנימה, וחלקם ערכו השוואות בין העיצוב של לוצ'ה לעיצוב של גיבורים אחרים בפרויקטים של אנימה.

## קישורים חיצוניים

## הערות שוליים

קטגוריה:ערכים מוקלטים
קטגוריה:קמעות
קטגוריה:נצרות קתולית
ויליאם מייסון

**ויליאם ארנסט מייסון** (באנגלית: **William Ernest Mason**; ) היה פוליטיקאי אמריקאי שייצג את מדינת אילינוי בשני בתי הקונגרס של ארצות הברית: תחילה בבית הנבחרים בין השנים 1887–1891 ושוב בין 1917–1921, ובין שתי כהונות אלה היה חבר הסנאט של ארצות הברית בין השנים 1897–1903.

## ביוגרפיה
מייסון נולד ב-7 ביולי 1850 בפרנקלינוויל שבניו יורק. משפחתו עברה לבנטונספורט שבאיווה כשהיה בן 8. הוא למד בקולג' ברמינגהם. לאחר שהשלים את לימודיו, לימד באקדמיית בנטונספורט, בה למד בעבר. לאחר שלמד משפטים, עבר לשיקגו ב-1872 והתקבל ללשכת עורכי הדין.

מייסון נבחר לבית הנבחרים של ארצות הברית ב-1886 ונבחר שוב שנתיים לאחר מכן. לאחר תבוסתו ב-1890 חזר לעסוק בעריכת דין בשיקגו ב-1891 אך ב-1896 נבחר לסנאט של ארצות הברית. לאחר קדנציה אחת, חזר לשיקגו. הוא כיהן שלוש קדנציות נוספות בבית הנבחרים מ-1917 ועד מותו. מייסון התנגד לעיתים קרובות להתערבות ארצות הברית בענייני חוץ. הוא נשא נאום לוהט שדגל בממשל עצמי של הפיליפינים במהלך מלחמת ארצות הברית–הפיליפינים בתחילת המאה ה-20: "אי אפשר לשלוט באיי הפיליפינים בלי להטיל עליהם מס. עדיין אין לך הסכמתם למס עליהם. אתה מציע שוב להטיל עליהם מס ללא ייצוג. שימו לב למסיבות תה" ב-5 באפריל 1917, הוא היה אחד מ-50 נציגים שהצביעו נגד הכרזת מלחמה על גרמניה.

הוא מת ב-16 ביוני 1921 בוושינגטון די. סי. ונקבר בבית הקברות אוקווד בווקיגן שבאילינוי. בתו, ויניפרד מייסון האק, כיהנה גם היא כחברת בית הנבחרים של ארצות הברית מטעם אילינוי.

## קישורים חיצוניים

*
* 

## הערות שוליים

קטגוריה:אמריקאים ילידי מדינת ניו יורק
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1850
קטגוריה:אמריקאים שנפטרו ב-1921
קופה טיטאנו

**קופה טיטאנו** (באיטלקית: **Coppa Titano**) הוא טורניר כדורגל בפורמט נוקאאוט (גביע) הנערך מדי שנה בידי התאחדות הכדורגל של סן מרינו ובו לוקחים חלק מועדוני כדורגל ממדינת סן מרינו.

גביע זה החל למעשה בשנת 1937, והזוכה הראשונה בו הייתה קבוצת ליברטס, שהיא גם שיאנית הזכיות עד ליום זה בגביע הקופה טיטאנו. מעונת 1937 ועד 1964 התקיים הגביע בפורמט אליפות כדורגל טורניר קטן לכדורגל במדינה, החל מ-1965, מתקיים הגביע בתור ה"קופה טיטאנו" המוכר כיום. באופן מסורתי גמר הגביע מתקיים באצטדיון הלאומי של סן מרינו, ה"אצטדיון האולימפי של סן מרינו" שבסראוואלה.

## אלופות הליגה לפי עונות
### זוכות הגביע של סן מרינו (1937–1985)

### גביע קופה טיטאנו (החל משנת 1986)
* קבוצה המסומנת ב**כתב מודגש** זכתה בליגת העל של סן מרינו באותה העונה והשלימה דאבל מקומי

## זכיות לפי מועדון

## קישורים חיצוניים
* 
* תוצאות גמר הגביע של סן מרינו, באתר RSSSF – The Rec.Sport.Soccer Statistics Foundation

## הערות שוליים

קטגוריה:סן מרינו: כדורגל
סן מרינו
ויניפרד מייסון האק

**ויניפרד ספראג האק** לבית **מייסון** (באנגלית: **Winnifred Sprague Huck**; 14 בספטמבר 1882 – 24 באוגוסט 1936) הייתה עיתונאית ופוליטיקאית אמריקאית ממדינת אילינוי, שהפכה לאישה השלישית שכיהנה בקונגרס של ארצות הברית, אחרי ג'נט רנקין ואליס מרי רוברטסון. האישה הראשונה שייצגה את אילינוי בקונגרס, האישה הראשונה שזכתה בבחירות מיוחדות לקונגרס של ארצות הברית, והאם הראשונה. היא נבחרה למלא את מושבו של אביה, חבר בית הנבחרים ויליאם מייסון, לאחר מותו.

## ביוגרפיה
ימין|ממוזער|250px|טקסט=Huck in 1921| האק ב-1921
האק נולדה ב-14 בספטמבר 1882 כ**ויניפרד ספראג מייסון** בשיקגו, אילינוי, ולמדה בבתי ספר ציבוריים בשיקגו ובוושינגטון די. סי. היא עבדה כמזכירתו של אביה.

האק נבחרה מטעם המפלגה הרפובליקנית לבית הנבחרים של ארצות הברית לקונגרס ה-67 בבחירות מיוחדות כדי למלא את המקום שהתפנה בשל מותו של אביה. היא כיהנה כהונה חלקית מ-7 בנובמבר 1922 עד 3 במרץ 1923, כהונה שחפפה את כהונתה של האישה הראשונה בסנאט של ארצות הברית רבקה פלטון. בניגוד לרוב נציגי הקדנציה הראשונה, היא הציגה כמה הצעות חוק.

היא נכשלה בניסיונה לקבל מועמדות מחדש לקונגרס ה-68 ב-1922, ובניסיונה לקבל מועמדות לבחירות מיוחדות (27 בפברואר 1923) למילוי המקום שהתפנה בשל מותו של חבר בית הנבחרים ג'יימס מאן. לאחר כהונתה הצטרפה למפלגת הנשים הלאומית.

מאוחר יותר הפכה לעיתונאית חוקרת וחשפה התעללויות במערכת הכלא.

האק מתה ב-24 באוגוסט 1936 בשיקגו, ואפרה נקבר בבית הקברות אוקווד, בווקיגן, אילינוי.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:עיתונאים חוקרים אמריקאים
קטגוריה:חברות בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1882
קטגוריה:אמריקאים שנולדו ב-1882
קטגוריה:אמריקאיות שנפטרו ב-1936
קטגוריה:אמריקאים שנפטרו ב-1936
פארק הרפתקאות

ממוזער| פארק הרפתקאות בלב יער בשווייץ
**פארק הרפתקאות** הוא מקום בילוי בו ניתן לקחת חלק במגוון פעילויות חוץ שנועדו לאתגר את היכולות הפיזיות של המבקרים. פארקי ההרפתקאות ממוקמים לעיתים רבות במיקומים ציוריים כמו בין היתר ביערות או על פסגות הרים. פארקי ההרפתקאות פופולריים במיוחד בקרב משפחות, קבוצות תלמידי בית ספר, וכל מי שאוהב לעסוק באתגרים פיזיים בחוץ.

## פעילויות נפוצות
פארקי הרפתקאות מכילים מגוון מתקנים המאפשרים למבקרים לעסוק בפעילויות פיזיות שונות ואשר מתאימים לרוב למגוון גילאים ורמות מיומנות. מתקנים/פעילויות בולטים בפארקי הרפתקאות כוללים:
* **[[גלישה זוויתית]]** - כבל אשר מתוח בין שתי נקודות בגבהים שונים. הגולש עומד בקצה הגבוה, נרתם או מחזיק בגלגלת אשר מורכבת על הכבל, ומחליק עליו בכוח המשיכה. לעיתים רבות הגלישה הזוויתית בפארקי הרפתקאות מבוצעת מעל לאזורים עם נוף מרהיב.
* **קירות טיפוס** - קירות מלאכותיים המאפשרים למבקרים להתאמן על טיפוס צוקים. לעיתים רבות הפארק יכיל קירות טיפוס ברמות קושי שונות.
* **מסלולי מכשולים** - מסלולים הממוקמים על הקרקע או מוגבהים בהם המבקרים צריכים לקפוץ, לטפס, לזחול דרך מכשולים שונים. המטרה של המסלולים הללו היא לבחון את המהירות, הסיבולת והזריזות של האדם שמנסה לעבור בהם בפרק זמן קצוב.
* **פלטפורמות וגשרים על עצים** - פלטפורמות וגשרים שנבנו בין צמרות העצים בפארק ההרפתקאות אשר מאפשרים למבקרים תצפית על הפארק ממעוף הציפור.
* **[[סנפלינג]]** - ירידה במדרון או קיר תלול באמצעות חבל.

## בטיחות
בפארקי ההרפתקאות מושם לרוב דגש רב על הבטיחות של כל המבקרים בשל הסיכונים הפיזיים הכרוכים בחלק גדול מהפעילויות בפארקי ההרפתקאות. לרוב המבקרים נדרשים לשמוע הנחיות בטיחות לפני שהם מורשים לקחת חלק בפעילויות השונות בפארקי ההרפתקאות ונדרשים גם ללבוש ציוד מגן כמו קסדות
, רתמות, כפפות, ולעיתים גם מגני ברכיים ומרפקים.

בנוסף לכך, פארקי הרפתקאות רבים מאוישים במדריכים אשר מיומנים היטב אשר עוקבים אחר כל הפעילויות ומסייעים למבקרים לבצע את הפעילויות השונות בבטחה.

## גלריית תמונות

קובץ:Leonhard-Eißnert-Park_06.jpg|פארק הרפתקאות בלב יער
קובץ:Seilpark_Gantrisch_-_03.jpg|פארק הרפתקאות בשווייץ
קובץ:Indoor-Kletterpark.jpg|פארק הרפתקאות מקורה במרכז קניות
קובץ:In_PandaPark_at_Rosa_Khutor.JPG|גלישה זוויתית בפארק הרפתקאות ברוסיה
קובץ:Rheinfall_Seilpark_4.jpg|מסלול קל בפארק הרפתקאות אשר מיועד לילדים


## קישורים חיצוניים

## הערות שוליים

קטגוריה:חינוך אלטרנטיבי
קטגוריה:בילוי בחיק הטבע
אייל אדום סקוטי

**אייל אדום סקוטי** (באנגלית: **Scottish red deer**; שם מדעי: *Cervus elaphus scoticus*) הוא תת-מין של אייל אציל, שמקורו בבריטניה הגדולה. כמו האייל האדום של אירלנד, הוא נדד מיבשת אירופה בתקופת האבן. האייל האדום הסקוטי מגודל לשם שימוש בבשרו, בקרניו ובעורו.

## תיאור
אייל זה קטן במעט מאיילים אדומים מערב אירופיים אחרים, וזו דוגמה לגמדות איים. בקיץ, הפרווה בהירה יותר עם גבול מובהק לכתם הבהיר יותר על הגב. שאר הפרווה היא בצבע חום אדמדם כהה והפנים והצוואר אפורים יותר. הרגליים חומות שחורות. בחורף החיה מצמיחת שיער ארוך על הצוואר. המצח ועורפי הקרניים (קרני המשנה, bez tines) בדרך כלל צמודים זה לזה על הקודקוד (burr).

## אזור מחיה
אייל זה משגשג בהיילנדס ובאיים של סקוטלנד, ובחלקי אנגליה הכוללים את וסטמורלנד, דבון, סאמרסט, וילטשייר וניו פורסט. הוא נמצא גם במחוז קרי ובמחוז דניגול באירלנד. עם זאת, רוב האייל האדום המוחזק בפארקים באיים הבריטיים מקורם בתת-המין הגדול יותר שהובא מיבשת אירופה, האייל האציל (האייל האדום המערב אירופי) (שם מדעי: *Cervus elaphus elaphus*). פרטים מתת-מין זה ברחו מפארקי איילים והפכו לפראיים באזורים מסוימים.

הוא נמצא בעיקר בצפון סקוטלנד, אך יש דיווחים על איילים שנצפו בגבול אנגליה, דרומה משם.

## אוכלוסייה
אוכלוסיית האיילים האדומים בבריטניה הוכפלה ב-50 השנים שקדמו ל-2018, כאשר יותר ממחצית מהחיות הללו נמצאו בסקוטלנד. האוכלוסייה הגדלה עוררה ויכוח משמעותי סביב ניהול האוכלוסייה. תומכי הדילול טענו שנזק נגרם ליערות ולצמחים נדירים. האיילים גם מהווים סיכון לנהגים: מדי שנה מתרחשות כ-6,000 תאונות רכב עם איילים אדומים. כ-100,000 נהרגים מדי שנה, אם כי דו"ח משנת 2017 של חברי פרלמנט סקוטיים (MSPs) טען שהמאמצים לאמת את המספרים אינם מוצלחים.

מחקר של ועדת היערות ב-2014 קבע שאוכלוסיית האיילים הגדלה מהווה את האיום הגדול ביותר על היערות העתיקים של סקוטלנד.

בנובמבר 2019 נחשף כי מחקר בן 45 שנה מעיד כל כך ששינויי האקלים השפיעו על מאגר הגנים של אוכלוסיית האיילים האדומים ברום (Rùm), אחד מאיי ההברידים הפנימיים שבסקוטלנד. טמפרטורות חמות יותר הביאו לכך שאיילים נולדו בממוצע שלושה ימים מוקדם לכן בכל עשור של המחקר. הגן שגורם ללידה מוקדמת נהיה נפוץ יותר באוכלוסייה מכיוון שלבעלי הגן יש יותר עגלים במהלך חייהם. ד"ר טימותי בונט (Timothée Bonnet), מהאוניברסיטה הלאומית של אוסטרליה, מוביל המחקר, אמר שהם "תיעדו את האבולוציה בפעולה".

## הערות שוליים

קטגוריה:סקוטלנד: בעלי חיים
קטגוריה:אייליים
קטגוריה:דפים עם תרגומים שלא נסקרו
אלברט הופקינס

**אלברט ג'רוויס הופקינס** (באנגלית: **Albert Jarvis Hopkins**; 15 באוגוסט 1846 – 23 באוגוסט 1922) היה פוליטיקאי אמריקאי שכיהן כחבר הסנאט של ארצות הברית מטעם מדינת אילינוי בין השנים 1903–1909. קודם לכן היה חבר בית הנבחרים של ארצות הברית מטעם שני מחוזות קונגרס שונים באילינוי. הוא היה חבר המפלגה הרפובליקנית.

## ביוגרפיה
הופקינס נולד ליד קורטלנד שבאילינוי ב-15 באוגוסט 1846. הוא התקבל ללשכת עורכי הדין ב-1871 ועסק בעריכת דין באורורה.

הוא נישא לאמה סטולפ ב-9 בספטמבר 1873, ונולדו להם ארבעה ילדים.

הוא נבחר למלא את כהונתו בקונגרס של רובן אלווד ב-1885 ונבחר מחדש בזכות עצמו לשמונה תקופות כהונה מלאות, וכיהן מ-1885 עד 1903. בשנת 1903, הוא התמודד בהצלחה לסנאט האמריקאי. ניסיונו להיבחר מחדש ב-1908 לא צלח והוא שב לעסוק בעריכת דין באורורה.

הוא נפטר בביתו שבאורורה באילינוי ב-23 באוגוסט 1922.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1846
קטגוריה:אמריקאים שנפטרו ב-1922
פרנצ'סקה רוסי

**פרנצ'סקה רוסי** (באיטלקית: **Francesca Rossi**; נולדה ב-7 בדצמבר 1962) היא מדענית מחשב איטלקייה, מומחית לבינה מלאכותית (AI) וידועה במחקריה בתחום האתיקה של AI. היא עמיתה ב-IBM ומובילה את תחום האתיקה של הבינה המלאכותית בחברה. רוסי היא דמות מובילה כיום בתחום האתיקה של הבינה המלאכותית.

## השכלה וקריירה
פרנצ'סקה רוסי קיבלה את התואר הראשון והשני שלה במדעי המחשב מאוניברסיטת פיזה בשנת 1986, ולאחר מכן דוקטורט במדעי המחשב בשנת 1993. לאחר שסיימה את לימודיה, היא נשארה באוניברסיטת פיזה כמרצה זוטרה עד 1998. לאחר מכן עברה לאוניברסיטת פדובה שם שימשה כמרצה בכירה עד 2001 וכפרופסור מן המניין עד 2018.

בשנים 2014–2015, רוסי יצאה לשנת שבתון כחברה במכון רדקליף ללימודים מתקדמים באוניברסיטת הרווארד. בשנת 2015, היא הצטרפה למרכז המחקר של IBM ע"ש תומאס ג'יי ווטסון בניו יורק כחוקרת בכירה. בשנת 2020, היא מונתה לתפקיד ניהולי וקיבלה את התואר "עמיתה ב-IBM".

## תחומי מחקר
תחומי המחקר של פרנצ'סקה רוסי נמצאים בתחום הבינה המלאכותית, עם התמקדות מיוחדת בתכנות אילוצים, אופטימיזציה קומבינטורית, מידול העדפות, הנמקה וצבירה, ייצוג ידע, למידת חיזוק מוגבלת, בינה מלאכותית אתית, בינה מלאכותית נוירו-סימבולית וארכיטקטורות קוגניטיביות של בינה מלאכותית. בעבר היא גם עסקה בסמנטיקה של השפה, תכנות לוגי ורשתות פטרי.

רוסי מתעניינת גם בהבנת האופן שבו ניתן להטמיע עקרונות אתיים במערכות קבלת החלטות, כדי לסייע לאנשים פרטיים או לקבוצות לקבל החלטות אתיות יותר. נושאים ספציפיים המעניינים אותה כוללים זיהוי הטיה, הגדרת מרחקים בין מודלים של העדפות, וכן הטמעת אילוצים התנהגותיים אתיים במודלים של למידת חיזוק. בשנים האחרונות, תחום המחקר שלה מתמקד בניצול תיאוריות קוגניטיביות של חשיבה אנושית וקבלת החלטות, כגון תאוריית החשיבה המהירה והאיטית של דניאל כהנמן, כדי לקדם את יכולות הבינה המלאכותית.

פרנצ'סקה רוסי פרסמה למעלה מ-230 מאמרים בכתבי עת ובכנסים בינלאומיים בנושאים אלו. היא ערכה למעלה מ-20 כרכים, כולל מדריך לתכנות אילוצים. היא הייתה שותפה לכתיבת הספר "מבוא קצר להעדפות: בין בינה מלאכותית לבחירה חברתית", שפורסם בהרצאות על בינה מלאכותית ולמידת מכונה על ידי מורגן וקלייפול פבלישרס ביולי 2011. בנוסף, היא חיברה את הספר "גבול העתיד - האם אנו יכולים לסמוך על בינה מלאכותית?", שפורסם באיטליה.

## פרסים והוקרה
רוסי זכתה בפרסים רבים על עבודתה, כולל פרס השירות המצוין של האגודה לתכנות אילוצים, והיא עמיתה באגודה לקידום בינה מלאכותית ובאגודה האירופית לבינה מלאכותית. היא מילאה תפקידים חשובים רבים בקהילת הבינה המלאכותית, כולל נשיאת הכנס הבינלאומי המשותף לבינה מלאכותית (IJCAI) ועורכת ראשית של כתב העת Journal of AI Research.

## קישורים חיצוניים

*
*
*

## הערות שוליים

קטגוריה:בוגרי אוניברסיטת פיזה
קטגוריה:חוקרי בינה מלאכותית
קטגוריה:איטלקיות שנולדו ב-1962
קטגוריה:איטלקים שנולדו ב-1962
ג'ו רובינסון

**ג'ו רובינסון** (באנגלית: **Joe Robinson**; 31 במאי 1927 – 3 ביולי 2017) היה שחקן ומתאבק מקצועי אנגלי.

## ביוגרפיה
רובינסון נולד בניוקאסל על הטיין, נורת'מברלנד, הממלכה המאוחדת. אביו וסבו היו גם כן מתאבקים. ב-1931 עברו רובינסון ומשפחתו לדרום אפריקה, שם ניהל אביו חדר כושר. רובינסון עבד בחדר הכושר של אביו והתאמן בפיתוח גוף מגיל צעיר. מאוחר יותר עסק באמנויות לחימה יפניות והשיג חגורה שחורה בקראטה ובג'ודו.

ב-1948 חזר לאנגליה ועבר ללונדון ב-1950, על מנת ללמוד ב. באותה השנה זכה גם ב.

מלבד זאת היה רובינסון גם שחקן ובמרוצת השנים שיחק במגוון סרטים וסדרות טלוויזיה כגון "בדידותו של הרץ למרחקים ארוכים" ובשניים מסרטי ג'יימס בונד: "מרוסיה באהבה" ו"יהלומים לנצח".

רובינסון נישא פעמיים ונולדו לו ארבעה ילדים. הלך לעולמו בברייטון בגיל 90.

## קישורים חיצוניים

* 

## הערות שוליים

קטגוריה:שחקנים בסרטי ג'יימס בונד
קטגוריה:אנגלים שנולדו ב-1927
קטגוריה:אנגלים שנפטרו ב-2017
ויליאם לורימר

**ויליאם לורימר** (באנגלית: **William Lorimer**; 27 באפריל 1861 – 13 בספטמבר 1934) היה פוליטיקאי אמריקאי שייצג את אילינוי בבית הנבחרים של ארצות הברית ובסנאט של ארצות הברית. בשנת 1912 הדיח הסנאט את לורימר מתפקידו בטענה כי בחירתו אינה חוקית עקב שימוש בשיטות מושחתות, כולל מתן שוחד למחוקקים במדינה. לורימר היה ידוע בתור "הבוס הבלונדיני" של שיקגו.

## ביוגרפיה
לורימר נולד ב-27 באפריל 1861 במנצ'סטר שבאנגליה. משפחתו היגרה לארצות הברית ב-1866, תחילה התיישבה במישיגן ולאחר מכן עברה לשיקגו ב-1870. לורימר היה בעל השכלה עצמית. הוא התלמד לצייר שלטים כשהיה בן עשר. הוא עבד בבתי אריזת הבשר בשיקגו ועבור חברת רכבות רחוב.

ב-1894 נבחר לורימר לראשונה מבין שתי כהונות לא רצופות (1895–1901, 1903–1909) בבית הנבחרים של ארצות הברית. ב-1909, הוא עזר להנדס את חסימת הבחירה מחדש של הסנאטור אלברט הופקינס, חבר המפלגה הרפובליקנית שהיה בעל בריתו בעבר של לורימר, אך כעת היה אויב פוליטי. עם חסימת ההצעה לבחירה מחדש של הופקינס, נראה לורימר מופתע כאשר קואליציה של 55 רפובליקנים בבית אילינוי ו-53 דמוקרטים בבית המדינה דחפה את שמו כדי למלא את המושב הפנוי כעת בסנאט האמריקני. באותה תקופה, הסנאטורים נבחרו על ידי בתי המחוקקים של המדינה. שמו של לורימר התפרסם ברחבי הסנאט של המדינה, ולאחר קמפיין שנוי במחלוקת, הוא נבחר לסנאט של ארצות הברית, ותפס את מושבו במרץ 1909.

בשנת 1910 פרסם השיקגו טריביון את הודאתו של צ'ארלס א. וייט, חבר המפלגה הדמוקרטית בבית הנבחרים של אילינוי, כי לורימר שילם 1,000 דולר עבור הצבעתו של וייט בבחירות.

ב-13 ביולי 1912, לאחר שתי חקירות בסנאט וויכוחים נוקבים, אימץ הסנאט החלטה שהכריזה "שבבחירתו ננקטו שיטות ופרקטיקות מושחתות, ולפיכך הבחירות אינן חוקיות". לורימר הודח מתפקידו.
ממוזער|150x150 פיקסלים| קברו של לורימר בבית הקברות בקלוורי
רבים בשיקגו האמינו שהדחתו של לורימר הייתה פוליטית ושהוא הודח בטעות ממקומו. שחיתות כזו בפריסה ארצית הובילה לאישור, במאי 1912, של התיקון ה-17 לחוקת ארצות הברית, שקבע בחירה ישירה של סנאטורים אמריקאים.

כשחזר לשיקגו, קיבל את פניו מצעד והמון בפגישה באולם התזמורת. אחד הדוברים בפגישה היה עורך הדין צ'ארלס לדרר מ-Adler & Lederer (הידוע כיום בשם Arnstein & Lehr, LLP וחבר לשעבר באספה הכללית של אילינוי. הוא הציג בפני הישיבה החלטה המדקלמת את העוול שנעשה למר לורימר, את מאבקו על כסאו ואת אמונת חבריו בו.

לורימר כיהן כנשיא בנק הנאמנות והחיסכון ברחוב לה סאל מ-1910 עד 1915, ולאחר מכן נכנס לעסקי העצים. הוא מת בשיקגו שבאילינוי ב-13 בספטמבר 1934 בגיל 73, ונקבר בבית הקברות של קלווארי באוונסטון.

## קישורים חיצוניים

* 
* 

קטגוריה:מהגרים מבריטניה לארצות הברית
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאילינוי
קטגוריה:אמריקאים שנולדו ב-1861
קטגוריה:אמריקאים שנפטרו ב-1934
מגדל בבל (אלבום)

**מגדל בבל** הוא אלבום האולפן השביעי של הזמר הישראלי דודי לוי. הוא יצא לאור ב-14 באוגוסט 2024 בהוצאה עצמית.

## רקע
לוי היה בעבר חבר בהרכב הפופ "נוער שוליים", שחזר להופיע מאז 2022 עם הסולן מיכאל בן דוד. האלבום הוא הפרויקט המוזיקלי התשיעי שלו לבדו, ואלבום האולפן השביעי שלו בסך הכל. עטיפת האלבום מורכבת מקולאז' תמונות של הסינגלים שקדמו להוצאתו.

## הרכב
האלבום "מגדל בבל" כולל עשרה שירים, שיצאו כולם בין השנים 2017–2024 ואוגדו יחדיו. לוי הרגיש שהוא עדיין "חי ונושם אותם". שיר הנושא של האלבום, "מגדל בבל", מלווה בווידאו קליפ ונכתב בהשראת משפטים שלמד בלימודי ימימה, העוסקים במאבק בין אור וצל, ומשפט נוסף שמיוחס למארק טוויין: "השקר יכול לעבור חצי עולם בזמן שהאמת עדיין נועלת את נעליה".

שלושה שירים באלבום הם שיתופי פעולה: "לצדי" עם אילן דמרי מלהקת המדרגות, "עתיד מתוק" של להקת משינה, בביצוע משותף עם להקת בית הבובות ו"בתוך הניגון הזה", שנכתב במשותף עם חברו המנוח דן תורן.

## רשימת רצועות

## קישורים חיצוניים

* 

## הערות שוליים

קטגוריה:אלבומים בעברית
קטגוריה:אלבומים בהוצאה עצמית
אדם וילסון

**אדם וילסון** (באנגלית: **Adam Wilson**; נולד ב-10 באפריל 2000) הוא כדורגלן אנגלי-קנייתי המשחק בעמדת הקיצוני בדה ניו סיינטס.

## קריירה
וילסון, התחיל את הקריירה שלו במחלקת הנוער של ניוקאסל יונייטד. ביולי  חתם על חוזה במועדון והצטרף לקבוצת המילואים. בספטמבר  חתם בדה ניו סיינטס מליגת העל הוולשית. בעונת הבכורה שלו במועדון כבש 7 שערים ב-19 משחקים בליגה.

ב-28 באוגוסט 2023 חתם לשלוש שנים בברדפורד סיטי. ב-21 באוקטובר הבקיע את שער הבכורה שלו בקבוצה במשחק הליגה נגד רקסהאם.

ב-20 באוגוסט 2024 הושאל בחזרה לדה ניו סיינטס עד לסיום העונה. כשבוע לאחר מכן היה שותף להעפלה של הקבוצה לשלב הבתים של הקונפרנס ליג ובכך הפך למועדון הראשון מוויילס שמעפיל לשלב בתים של מפעל אירופי. בספטמבר 2025 חתם באופן קבוע בדה ניו סיינטס.

בצעירותו, שיחק בנבחרת הנוער של אנגליה עד גיל 18. במאי  זומן לראשונה לסגל נבחרת קניה וב-7 ביוני 2025 ערך את הופעת הבכורה שלו עם מדי הנבחרת ב-0:0 במשחק עם נבחרת צ'אד. 

## קישורים חיצוניים

קטגוריה:כדורגלנים אנגלים
קטגוריה:כדורגלנים קנייתים
קטגוריה:קשרי כדורגל אנגלים
קטגוריה:קשרי כדורגל קנייתים
קטגוריה:כדורגלני ברדפורד סיטי
קטגוריה:כדורגלני נבחרת קניה
קטגוריה:אנגלים ממוצא קנייתי
קטגוריה:אנגלים שנולדו ב-2000